Foto: TASS /Aleksey Nikolskiy Checheniston rahbari Ramzon Qodirovning ma’lum qilishicha, respublika rahbari vakolatlarini topshirish va xalq hamda davlat himoyasiga turishga tayyor. Bu haqda u «Rossiya 24» telekanali efirida aytib o‘tgan. «Men siyosatga xuddi jangchi kabi keldim. Hamda mening eng sevimli ishim – jang qilgan holda, xalq va davlatni himoya etish. Shuning uchun biz istalgan qiyinchilik darajasidagi buyruqni bajarishga tayyormiz – oliy bosh qo‘mondon nima desa, o‘sha yuz beradi. Bizning yigitlar tayyor. Mening fikrimcha, biz, generallar, sub’yektlar rahbarlari lavozimidan voz kechishimiz va mamlakatimiz yaxlitligini himoya qilib, oldinga qarab harakatlanishimiz kerak», - deya aytib o‘tdi Qodirov. Eslatib o‘tamiz, avvalroq Qodirov Suriyadagi vaziyatni Checheniston voqealari bilan tenglashtirgandi.